Περιφέρεια Μπέυα

Η Περιφέρεια Μπέυα (αγγλικά: Mbeya Region, σουαχίλι: Mkoa wa Mbeya), είναι μια από τις 31 διοικητικές περιφέρειες τις Τανζανίας. Βρίσκεται στα νοτιοδυτικά της χώρας. Η περιφερειακή της πρωτεύουσα είναι η Μπέυα (Mbeya).Σύμφωνα με την απογραφή του 2012, ο πληθυσμός στην Περιφέρεια Μπέυα ήταν 1.707.548.To 2015, η Περιφέρεια Μπέυα (Mbeya Region) διαχωρίστηκε σε δυο Περιφέρειες - την Περιφέρεια Μπέυα (Mbeya Region) και την Περιφέρεια Σόνγκουε (Songwe Region). Τώρα, η νεοσυσταθείσα Περιφέρεια Μπέυα (Mbeya Region), συνορεύει προς τα βορειοδυτικά με την Περιφέρεια Ταμπόρα (Tabora Region), προς τα βορειοανατολικά με την Περιφέρεια Σινγκίντα (Singida Region), προς τα ανατολικά με την Περιφέρεια Ιρίνγκα (Iringa Region), προς τα νοτιοανατολικά με την Περιοχή Ντζόμπε (Njombe District), προς τα δυτικά από την Περιφέρεια Σόνγκουε (Songwe Region) και προς τα νότια, μέσω του Κασουμούλου (Kasumulu) στην Περιοχή Κυέλα (Kyela District) τη μοναδική είσοδο / έξοδο με το Μαλάουι (Malawi).Το 2016, η πόλη Τουντούμα (Tunduma) και οι περιοχές Ιλέτζε (Ileje), Μπόζι (Mbozi), Μόμπα (Momba) και Σόνγκουε (Songwe) (οι οποίες δημιουργήθηκαν από το δυτικό τμήμα της Περιοχής Τσούνυα (Chunya District)) διαχωρίστηκαν από την Περιφέρεια Μπέυα (Mbeya Region) για να δημιουργήσουν την Περιφέρεια Σόνγκουε (Songwe Region). Η Περιφέρεια Μπέυα (Mbeya Region) κάλυπτε μια επιφάνεια 62.420 τ.χλμ. Σήμερα καλύπτει επιφάνεια 37.700 τ.χλμ.

 Το 2012, η περιφέρεια διαιρείτο διοικητικά σε έξη περιοχές (ή επαρχίες). Μετά την αναδιοργάνωση του 2016, η Περιφέρεια Μπέυα (Mbeya Region) απαρτίζεται πλέον, από έξη περιοχές (ή επαρχίες): (**) Τώρα πλέον, ανήκει στην Περιφέρεια Σόνγκουε (ο πληθυσμός της δεν προσμετράται). Μετά τον Α΄ Παγκόσμιο Πόλεμο, αρχικά εγκαταστάθηκαν πολλοί Γερμανοί, που διατηρούσαν αγροκτήματα με σιτηρά, αραβόσιτο, φασόλια, Ευρωπαϊκά οπωροφόρα δέντρα και αρκετά με ζώα. Κατά τον Β΄ Παγκόσμιο Πόλεμο, αυτοί οι Γερμανοί συνελήφθησαν και εστάλησαν σε Στρατόπεδα αιχμαλώτων και μετά την λήξη του, στη Γερμανία· και τα κτήματά τους αφού αρχικά τέθηκαν υπό την μεσεγγύηση της Μεγάλη Βρετανίας, στη συνέχεια ενοικιάστηκαν σε άλλους Ευρωπαίους. Κατά το 1949, τα Γερμανικά αυτά κτήματα, πωλήθηκαν σε Ευρωπαίους αποίκους, αυτό άλλωστε συνέβη και με τα περισσότερα άλλα Γερμανικά κτήματα της τότε Τανγκανίκα. Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (Tanga) και στο Μορογκόρο (Morogoro), ξεκίνησαν τις φυτείες του καφέ και τις μικτές φυτείες πέριξ του Μόσι (Moshi) και της Αρούσα (Arusha) ή την καλλιέργεια του καπνού στην Ιρίνγκα (Iringa). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.Στην Περιφέρεια Μπέυα κατοικούσαν μόλις τρεις ελληνικές οικογένεις: Η περιφέρεια Μπέυα είναι προσβάσιμη οδικώς, σιδηροδρομικώς, αεροπορικώς, αλλά και ακτοπλοϊκώς μέσω της Λίμνης Νυάσα. Η περιφέρεια Μπέυα εξυπηρετείται από το Αεροδρόμιο Σόνγκουε (Songwe International Airport) το οποίο βρίσκεται στην Περιοχή Μπέυα (Mbeya District) της Περιφέρειας Σόνγκουε (Songwe Region). Επί του παρόντος, ο μοναδικός μεταφορέας που πραγματοποιεί προγραμματισμένες πτήσεις είναι η Air Tanzania, με καθημερινές πτήσεις από / Νταρ ες Σαλάαμ. Επίσης υπάρχουν και μισθωμένες πτήσεις (chartered flights) από / προς άλλους προορισμούς όπως με το Εθνικό Πάρκο Ρουάχα (Ruaha National Park). Η ταχεία TANZAM (T1) η οποία είναι τμήμα της Μεγάλης Βόρειας οδού (Great North road - A 104) διασχίζει την περιφέρεια και την συνδέει με την Περιφέρεια Ντζόμπε (Njombe Region) στα ανατολικά με την Περιφέρεια Σόνγκουε (Songwe Region) στα δυτικά. Η οδός B 345 συνδέει την περιφέρεια με το Μαλάουι στα νότια, από το Ουϋόλε (Uyole). Η οδός Τσούνυα (Chunya road) συνδέει την περιφέρεια με την Ταμπόρα (Tabora) στα βορειοδυτικά και τη Σινγκίντα (Singida) στα βορειοανατολικά. Η περιφέρεια Μπέυα συνορεύει με τη Λίμνη Νυάσα στα νοτιοανατολικά. Η λίμνη χρησιμεύει για την μεταφορά της περιφέρειας Μπέυα με τις γειτονικές περιφέρειες Ντζόμπε, Ρουβούμα και το κράτος του Μαλάουι. Τρία πλοιάρια εκ των οποίων τα δυο φορτηγά (MV Njombe και MV Ruvuma) και ένα επιβατικό (MV Mbeya II) είναι στα τελικά στάδια υλοποίησης και αναμένεται να αρχίσουν να λειτουργούν περί τα τέλη του 2019. Ο σιδηρόδρομος TAZARA, περνά μέσω της περιφέρειας και τη συνδέει με το Λιμένα του Νταρ ες Σαλάαμ και τη Ζάμπια. Τον Φεβρουάριο του 2012, μετά από την κατάρρευση ενός ηφαιστίου στο Όρος Νγκουάλα (Mount Ngualla), περίπου 200 χλμ. βορείως της Μπέυα, βρέθηκε να περιέχει ένα από τα μεγαλύτερα αποθέματα οξειδίων σπανίων γαιών στον κόσμο. Παραπομπές σημειώσεων Πολυμέσα σχετικά με το θέμα Mbeya Region στο Wikimedia Commons